CELEX: 62013CA0019
Language: sk
Date: 2014-09-11 00:00:00
Title: Vec C-19/13: Rozsudok Súdneho dvora (piata komora) z  11. septembra 2014 (návrh na začatie prejudiciálneho konania, ktorý podal Consiglio di Stato – Taliansko) – Ministero dell’Interno/Fastweb SpA (Návrh na začatie prejudiciálneho konania — Verejné zákazky — Smernica 89/665/EHS — Článok 2d ods. 4 — Výklad a platnosť — Postupy preskúmavania v rámci verejného obstarávania — Neplatnosť zmluvy — Vylúčenie)

17.11.2014   
            
            
               SK
            
            
               Úradný vestník Európskej únie
            
            
               C 409/6
            
         Rozsudok Súdneho dvora (piata komora) z 11. septembra 2014 (návrh na začatie prejudiciálneho konania, ktorý podal Consiglio di Stato – Taliansko) – Ministero dell’Interno/Fastweb SpA
   (Vec C-19/13) (1)
   
   ((Návrh na začatie prejudiciálneho konania - Verejné zákazky - Smernica 89/665/EHS - Článok 2d ods. 4 - Výklad a platnosť - Postupy preskúmavania v rámci verejného obstarávania - Neplatnosť zmluvy - Vylúčenie))
   2014/C 409/08
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobca: Ministero dell’Interno
   
      Žalovaná: Fastweb SpA
   
      za účasti: Telecom Italia SpA
   
      Výrok rozsudku
   
   
               1.
            
            
               Článok 2d ods. 4 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej a doplnenej smernicou Európskeho parlamentu a Rady 2007/66/ES z 11. decembra 2007, sa má vykladať v tom zmysle, že pokiaľ zadávacie konanie prebehlo bez predchádzajúceho uverejnenia oznámenia o vyhlásení zadávacieho konania v Úradnom vestníku Európskej únie bez toho, aby to povoľovala smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, toto ustanovenie vylučuje, aby bola táto zákazka vyhlásená za neplatnú, pokiaľ boli splnené podmienky stanovené v uvedenom ustanovení, čo prináleží posúdiť vnútroštátnemu súdu.
            
         
               2.
            
            
               Skúmanie druhej otázky neodhalilo nijakú skutočnosť, ktorá by mohla ovplyvniť platnosť článku 2d ods. 4 smernice 89/665, zmenenej a doplnenej smernicou 2007/66.
            
         
      (1)  Ú. v. EÚ C 86, 23.3.2013.